Diari Oficial de la Generalitat Valenciana


Sumari del DOGV 3744, del 08-05-2000 (2000/2723)

ORDRE de 4 d'abril de 2000, de la Conselleria d'Economia i Hisenda, per la qual es convoquen tres beques d'informàtica i telecomunicacions.
-------------------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2723


Data del document
:   04-04-2000

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * assignació per estudis
    * professió de la informàtica
    * ajuda pública
    * informàtica
    * suport econòmic

ORDRE de 4 d'abril de 2000, de la Conselleria d'Economia i Hisenda, per la qual es convoquen tres beques d'informàtica i telecomunicacions. [2000/S2723]
  
Article 1. Objecte
  
Constitueix l'objecte d'aquesta ordre la convocatòria de tres beques per al suport de programació d'aplicacions i/o projectes de comunicacions en marxa en la Conselleria d'Economia i Hisenda.
  
Article 2. Requisits dels sol·licitants
  
Podran optar a la beca les persones que acrediten tenir aprovat el cinqué curs d'Informàtica o Telecomunicacions en qualsevol universitat espanyola.
  
Article 3. Duració i dotació econòmica
  
El període de duració de les beques comprendrà des del començament que s'assenyale fins a l'acabament de l'exercici de l'any 2000, si bé s'estableix la possibilitat d'una pròrroga automàtica pels mesos que resten fins a completar un any de gaudi, sempre que la Llei de Pressupostos per a l'any 2001 reculla crèdit pressupostari a l'efecte.
  
Les beques estan dotades amb 125.000 pessetes (751,26 euros) brutes mensuals cadascuna, amb un import total màxim de 1.500.000 pessetes (9.015,18) tenint en consideració el període de benefici d'un any, per a cadascuna de les beques.
  
Es finançaran a càrrec del pressupost de la Generalitat Valenciana per a l'exercici de l'any 2000, aplicació pressupostària 74.22.918.04, línia 401.
  
Aquesta convocatòria i la concessió de les beques es condicionen a la previsió del crèdit adequat i suficient en els pressupostos esmentats.
  
Article 4. Formalització de sol·licituds
  
Els candidats hauran de presentar en el registre general de la Conselleria d'Economia i Hisenda, situat al c/ Palau, 12 € 46502 València, o en qualsevol de les dependències previstes en l'article 38, paràgraf quart de la Llei de Règim Jurídic de les Administracions Públiques i del Procediment Administratiu Comú, la documentació següent:
  
Currículum, en el qual constaran les dades personals, la fotocòpia del document nacional d'identitat, el domicili habitual, el telèfon, l'expedient acadèmic i qualsevol altre document que acredite la possessió d'altres títols o mèrits docents, professionals, coneixement d'idiomes, cursos rebuts, llenguatges de programació, paquets ofimàtics que es coneixen, etc.
  
Certificat acadèmic acreditatiu dels requisits exigits en l'article segon i de l'expedient acadèmic presentat.
  
En la sol·licitud s'hauran d'ajustar al model de l'annex i fer constar «Beques informàtica any 2000» i tipus de beca a la qual es presenta «Programació» o «Comunicacions».
  
Article 5. Termini de presentació de sol·licituds
  
El termini per al lliurament de sol·licituds serà de 15 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Article 6. Termini de selecció i concessió de beques
  
Es constituirà una comissió avaluadora presidida per la secretària general administrativa de la conselleria o el funcionari en qui delegue.
  
Formaran part d'aquesta com a vocals la directora del Centre de Càlcul, els caps de servei d'Informàtica Pressupostària i Tributària i un funcionari del Servei d'Administració i Assumptes Generals, que actuarà de secretari.
  
La comissió avaluadora es reunirà dins dels 15 dies següents a l'acabament del termini de presentació de sol·licituds i podrà convocar tots aquells candidats que considere convenient a fi de comprovar, mitjançant prova escrita o entrevista, aquells aspectes referents als mèrits adduïts que s'estimen d'interés.
  
La selecció dels becaris es farà segons la puntuació obtinguda en el barem, en les condicions de l'article sisé, paràgraf quart, i que consta dels conceptes següents:
  
Titulació acadèmica Fins a 2 punts
  
Assignatures específiques Fins a 4 punts
  
Coneixement d'eines de
  
desenvolupament i de comunicacions Fins a 4 punts
  
Coneixement de procediments de
  
l'administració pública i de la informàtica
  
pròpia de la Conselleria d'Economia i
  
Hisenda (gestió pressupostària, gestió
  
tributària, nòmines, etc). Fins a 4 punts
  
La resolució de concessió de les beques es notificarà a les persones interessades. La resolució de la Conselleria d'Economia i Hisenda que atorga les tres beques, a la vista del veredicte de la comissió avaluadora, es publicarà a més en el Diari Oficial de la Generalitat Valenciana. A aquesta relació s'adjuntarà una borsa constituïda pels aspirants que no resulten adjudicataris de les beques, prioritzats per ordre de puntuació i tipus de beca (programació, comunicacions), per a cobrir les vacants que puguen sorgir durant el període de gaudi.
  
La Conselleria d'Economia i Hisenda es reserva la facultat d'interpretar el contingut d'aquesta convocatòria de beques i llista de reserva de becaris
  
La condició de becari o d'integrant de la borsa de reserva de becaris no generarà cap relació laboral amb la Generalitat Valenciana.
  
El termini màxim per a resoldre les sol·licituds serà de sis mesos des de la data de publicació de la present convocatòria en el Diari Oficial de la Generalitat Valenciana. Transcorregut aquest, i davant la falta de resolució expressa, s'entendran desestimades totes les sol·licituds.
  
Article 7. Obligacions dels becaris
  
Les beques concedides són incompatibles amb qualsevol altra beca o ajuda i amb l'exercici d'una activitat laboral regular. La infracció d'aquesta regla autoritzarà la conselleria a cancel·lar el gaudiment de la beca.
  
Els becaris, una vegada reben la notificació d'haver sigut seleccionats per a una beca estaran obligats a tenir una dedicació de 35 hores setmanals, que hauran de realitzar-se sota la supervisió del personal del Centre de Càlcul de la Conselleria d'Economia i Hisenda.
  
Al final del període de la beca, el becari elaborarà una memòria d'activitats dutes a terme.
  
La Conselleria s'encarregarà d'ordenar les activitats dels becaris, així com de resoldre les incidències que es produïsquen en el període de gaudiment de la beca.
  
La Conselleria podrà cancel·lar el gaudiment de la beca en el cas que es produïsca un incompliment de les obligacions per part dels becaris.
  
Article 8. Forma de pagament
  
Les beques, en la quantia determinada en l'article tercer, es pagaran als becaris mensualment, amb l'informe favorable previ del Centre de Càlcul de la conselleria.
  
Article 9. Recursos
  
Contra la present ordre, que posa fi a la via administrativa, es podrà interposar recurs contenciós administratiu davant la Sala Contenciosa del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació en el Diari Oficial de la Generalitat Valenciana, de conformitat amb el que estableix l'article 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 4 d'abril de 2000
  
El conseller d'Economia i Hisenda
  
VICENTE RAMBLA MOMPLET
  
Annex
  
Beques informàtica any 2000
  
(Marqueu amb ?x- el tipus de beca al qual es presenta)
  
Programació
  
Comunicacions
  
(Nom i cognoms).................., amb domicili en ........., carrer.........., núm. ........, amb DNI núm. ..........., expedit en .........., data ..........., telèfon núm. ............., en el meu nom, coneixent l'ordre publicada en el Diari Oficial de la Generalitat Valenciana núm. ........., de data ........., per la qual la Conselleria d'Economia i Hisenda convoca tres beques per a la realització de pràctiques professionals en la Conselleria d'Economia i Hisenda, i també les condicions establides en aquesta, em compromet a acceptar-les, a assistir i participar plenament en els programes de treball que siguen establits, en el cas de ser adjudicatari, declare, que totes les dades personals, acadèmiques i professionals assenyalades en l'escrit són certes i adjunte la documentació següent:
  
Fotocòpia del DNI i currículum.
  
Certificat acadèmic acreditatiu de tenir aprovat el cinqué curs d'Informàtica o Telecomunicacions en qualsevol universitat espanyola.
  
Certificat de l'expedient acadèmic personal.
  
Declaració jurada de no tenir concedida qualsevol altra beca o ajuda per a la mateixa o similar activitat.
  
Altres documents que acrediten els mèrits que s'al·leguen i que, a continuació, es relacionen:
  
- ...
  
- ...
  
- ...
  
SOL·LICITE
  
Que admeteu la present instància amb la seua documentació a l'efecte del que estableix la convocatòria de les beques publicades en el DOGV núm. ... de ... de 2000.
  
València, ...
  
Firma de la persona interessada.